Fis-sala tal-għadd tal-voti fin-Naxxar għadha kif bdiet l-elezzjoni każwali fis-seba' distrett biex jimtela l-post ta' Membru Parlamentari wara r-riżejna tal-Professur Edward Scicluna. Għal dan, il-Kummissjoni Elettorali rċeviet tliet nominazzjonijiet, li huma ta' Azzopardi Charles, Gulia Gavin u Pullicino Orlando Jeffrey. It-tliet kandidati kienu ħarġu f'isem il-Partit Laburista fl-elezzjoni ġenerali tal-2017. Il-Professur Scicluna, li serva bħala Ministru għall-Finanzi u s-Servizzi Finanzjarji bejn l-2013 u Novembru 2020, issa nħatar bħala Gvernatur tal-Bank Ċentrali ta' Malta għal perjodu ta' ħames snin. Preżenti hawn ukoll l-Kummissjonarju Elettorali Prinċipali s-Sur Joseph Camilleri. F'isem il-Partit Labruista hawn is-Sur Louis Gatt, il-Kap tal-Uffiċċju Elettorali tal-partit flimkien ma' xi uffiċjali oħra. F'isem Charles Azzopardi hawn l-eks Chairperson tal-Alternattiva Demokrattika, Arnold Cassola, li għal xi ħin beda jgħajjat fuq voti li deherlu li kellhom imorru fil-garzella t'Azzopardi. Il-pulizija kellha tintervjeni biex Cassola jbaxxi leħnu.